ແມ່ຍິງລາວຈຳ​ນວນ​ນຶ່ງຕົກເປັນເຫຍື່ອ ຂອງການຄ້າມະນຸດຂ້າມ​ຊາດໄປ​ຈີນ ເນື່ອງ​ຈາກ​ການ​ຂາດ​ວຽກ​ເຮັດ​ງານ​ທຳ​
ຫລັງຈາກໄປໄດ້ປະມານສອງເດືອນ ນາງກໍຖືຕໍາຫລວດຈີນຈັບ ໄປຂັງຢູ່ໃນຄຸກໄດ້ 3 ເດືອນກວ່າແລ້ວ, ອີງຕາມແມ່ຂອງນາງຢູ່ເມືອງ ຫາດຊາຍຟອງທີ່ກໍາລັງດີ້ນຮົນຫາທາງຊ່ວຍນາງກັບມາບ້ານຢູ່.
ສະພາບເສດຖະກິດຝືດເຄືອງທີ່ມີຕົ້ນເຫດມາຈາກການຂາດວຽກເຮັດງານທໍາຢູພາຍໃນປະເທດ ໄດ້ຜັກດັນ ໃຫ້ມີແມ່ຍິງລາວຫລາຍຄົນໄປຊອກຫາວຽກເຮັດໃນປະເທດໃກ້ຄຽງແບບຜິດກົດໝາຍ ແລະ ຕົກຢູ່ໃນຄວາມສ່ຽງຕໍ່ການກາຍເປັນເຫຍື່ອຂອງການຄ້າມະນຸດຂ້າມຊາດ ນາງສອນ (ນາມສົມມຸດ) ທີ່ເປັນຜູ້ນຶ່ງໃນຈໍານວນແຮງງານກັບມາຈາກໄທຫລາຍພັນຄົນເມື່ອຕົ້ນປີນີ້ຕົກຢູ່ໃນສະພາບແບບນີ້ ຍ້ອນຄວາມຍາກຈົນນາງຈຶ່ງໄດ້ໜີຈາກຄອບຄົວທີ່ມີແມ່ ແລະນ້ອງສາວ ທີ່ອີງອາໄສຕໍ່ລາຍໄດ້ຂອງນາງເພື່ອຈຸນເຈືອຄອບຄົວນັ້ນ ທ້າຍເດືອນເມສາຜ່ານມາ ນາງດັ້ນດົ້ນໄປຫາວຽກເຮັດຢູ່ໃນເຂດເສດຖະ ກິດພິເສດໃນເມືອງບໍ່ເຕັນ, ແຂວງຫລວງນໍ້າທາທີ່ມີຊາຍແດນຕິດກັບຈີນນັ້ນ ແຕ່ຫລັງຈາກເຫັນວ່າໂອກາດທີ່ຈະໄດ້ວຽກເຮັດງານທໍາທີ່ມີລາຍໄດ້ດີກວ່າຢູ່ຈີນ ນາງກໍເລີຍຂ້າມຊາຍແດນໄປເຮັດວຽກຢູ່ຈີນກັບໝູ່ເພື່ອນຈໍານວນນຶ່ງທັງໆທີ່ນາງບໍ່ມີໃບໜັງ ສືຜ່ານແດນ ຫລືປັສປອດເລີຍ ຫລັງຈາກໄປໄດ້ປະມານສອງເດືອນ ນາງກໍຖືຕໍາຫລວດຈີນຈັບ ໄປຂັງຢູ່ໃນຄຸກໄດ້ 3 ເດືອນກວ່າແລ້ວ, ອີງຕາມແມ່ຂອງນາງຢູ່ເມືອງ ຫາດຊາຍຟອງທີ່ກໍາລັງດີ້ນຮົນຫາທາງຊ່ວຍນາງກັບມາບ້ານຢູ່ ແມ່ຂອງນາງເລົ່າສູ່ຟັງວ່າ: ບັນຫາການຄ້າມະນຸດໃນເຂດຊາຍແດນຂອງໄທ, ລາວແລະປະເທດເພື່ອນບ້ານ ອື່ນໃນເຂດແຄມແມ່ນໍ້າຂອງເປັນບັນຫາກໍ່ອາດຊະຍາກໍາຂ້າມຊາດທີ່ມີການຈັດຕັ້ງທີ່ໜ້າເປັນຫ່ວງອັນນຶ່ງ ອີງຕາມທ່ານ ເຈເຣມມີ ດັກກລາສ (Jeremy Douglas), ຜູ້ຕາງໜ້າຂອງຫ້ອງການກ່ຽວກັບຢາເສບຕິດ ແລະການກໍ່ອາດຊະຍາກໍາຂອງອົງການສະຫະປະຊາຊາດ ຫລື UNODC ປະຈໍາຂົງເຂດເອເຊຍຕາເວັນອອກສຽງໃຕ້ ທ່ານກ່າວໃນກອງປະຊຸມຂອງ UNODC ເພື່ອທົບທວນ ການຮ່ວມມືຂ້າມຊາຍແດນເພື່ອຕ້ານການກໍ່ອາດຊະຍາກໍາທີ່ມີການຈັດຕັ້ງທີ່ຈັດຂຶ້ນໃນ ບາງກອກເມື່ອເດືອນມີນາປີນີ້ວ່າ: ທັງນີ້ ກໍເພາະວ່າ ລະດັບການພັດທະນາທີ່ແຕກຕ່າງກັນໃນບັນດາປະເທດທີ່ຕິດກັບແມ່ນໍ້າຂອງຊຶ່ງໄດ້ພາໃຫ້ມີຄວາມແຕກຕ່າງກັນໃນດ້ານຄວາມສາມາດໃນການສ້າງລາຍໄດ້ຢູ່ໃນເທດເຫລົ່ານີ້ ແລະຄວາມແຕກຕ່າງກັນແບບນີ້ ແມ່ນເຫັນໄດ້ຢ່າງຈະແຈ້ງທີ່ສຸດຢູ່ເຂດຊາຍແດນ, ອີງຕາມເວັບໄຊທ໌ ຂອງອົງການດັ່ງກ່າວ